b"\n_START_ARTICLE_\nCarmen Gil Llopart\n_START_SECTION_\nCol\xc2\xb7leccionisme\n_START_PARAGRAPH_\nNeboda de Pau Gil i Serra, fou una gran col\xc2\xb7leccionista de temes relacionats amb la moda. Un exemple \xc3\xa9s la seva col\xc2\xb7lecci\xc3\xb3 de llibres, que es poden trobar en el fons antic del Centre de Documentaci\xc3\xb3 del Museu del Disseny de Barcelona, datats entre el S. XVII les primeres d\xc3\xa8cades del s. XX. Moltes de les peces d'aquesta col\xc2\xb7lecci\xc3\xb3 van ser adquirides durant la seva perman\xc3\xa8ncia a Par\xc3\xads, en el primer ter\xc3\xa7 del S. XX._NEWLINE_El 1967 Carmen Gil va donar el seu llegat a l'Ajuntament de Barcelona, i va passar a formar part del fons del Museu T\xc3\xa8xtil i d'Indument\xc3\xa0ria. L'entrega la va fer Leopoldo Gil Nebot. Els documents d'aquest llegat, s\xc3\xb3n una valuosa col\xc2\xb7lecci\xc3\xb3 d'obres seleccionades entre els llibres m\xc3\xa9s interessants i tractats sobre indument\xc3\xa0ria i moda, editades al llarg dels segles."